Provincia de Salamanca
Salamanca es una província española assitiá nel sudoesti la Comunidá Autónoma de Castilla i Lión.

Es una las nuevi províncias que holman Castilla i Lión. Arraya al norti cola província e Çamora, al noresti cola de Valladolís, al esti cola província d'Ávila, al sul cola de Caçris i al oesti con Purtugal. Ena devisión provincial de 1833, hue ascrita a la rehión del Reinu de Lión.

La su estensión heográfica es de 12.336 qm², lo que la convierti ena tercel província e Castilla i Lión, aluspués de Lión i Burgus. L'artitú meya la província es de 830 m sobri el nivel del mari. 

El climi es de tipu continental, con ibielnus frius i secus, i vranus calurosus. La temperatura meya es de 3,7°C en Eneru (puyendu bahal, en dias de huertis helás, a várius graus bahu ceru). En vranu la temperatura meya es de 24,2°C, anque puei subil hata los 35° u 40°C en chascus puntualis.

Uguañoti (INE 2005), la província cuenta con 352.414 abitantis, de los cualis 160.331 (un 45%) vivi ena capital, Salamanca, assitiá a orillas de riu Tormes. Ai 362 monicípius ena província, de los cualis mas de la metá tiinin una puebración menol a los trescientus abitantis (es la segundera província española con respetu al númiru e monicípius, alatrás de Burgus). Los monicípius mas puebraus de la província son, aparti de la capital, Behal, Ciudad Rodrigo, Santa Marta de Tormes, Peñaranda de Bracamonte, Guijuelo, Carbajosa de La Sagrada, Alba de Tormes, Vitigudino i Villoria.

Comarcas

Partius Hudicialis 
Uguañoti la província e Salamanca s'alcuentra deviia en 5 Partius Hudicialis, anque antiguamenti huerun más, cuyus escús componin el escú provincial. Estus partius son:

Behal 
Ciudad Rodrigo 
Peñaranda de Bracamonte
Salamanca
Vitigudino

El escú de la Diputación Provincial, considerau cumu escú la província, está compuestu polos escús d'estus 5 monicípius.

Atihus estelnus 
Diputación Provincial de Salamanca
Música traicional salmantina
Estau de los embalsis de Salamanca
Conhuntus estóricus de Salamanca